Addresses from Sister Societies 203 



Societatis vestrae patrona est Minerva ipsa, non iam 

 belli praeses sed scientiarum regina, quam vestro in 

 sigillo caeli in nubibus inter lucis radios sedere cernimus. 

 Ergo ad Societatem, numinis tarn benigni patrocinio 

 defensam, professorum nostrorum ex ordine legatum 

 imprimis idoneum mittimus, qui festis illis diebus Con- 

 ditoris vestri sepulcrum non sine reverentia inviset, So- 

 cietatis vestrae incunabula non sine gaudio contempla- 

 bitur, urbis vestrae per vias tot arborum silvestrium 

 nominibus feliciter ornatas ad aulam vestram hospitalem 

 libenter incedet, in ipsa denique amoris fraterni sede 

 bene nominata nostrum omnium in vos omnes animum 

 fraternum declarabit. Valete. 



Datum Cantabrigiae 

 I Kalendis Martiis 

 A. S. MCMVI°. 



